Spaniel Bretagne

Spaniel Bretagne, anjing Bretagne, atau brittany ialah satu baka gundog Perancis daripada jenis spaniel yang dibiakbakakan terutamanya untuk pemburuan burung.

Ia dikembangkan pada antara abad ketujuh belas dengan kesembilan belas di Bretagne di Perancis barat laut dan diiktiraf secara rasmi pada awal abad kedua puluh. Baka ini telah berkembang dengan berbeza di Amerika Syarikat. Di sana ia dapat dirujuk sebagai brittany Amerika.

Spaniel Bretagne dikembangkan di Bretagne, sebuah provinsi di Perancis barat laut, pada antara abad ke-17 dengan abad ke-19, kemudian diiktiraf secara rasmi pada awal abad ke-20. Terdapat dua jenis berlainan dalam baka ini, iaitu brittany Perancis and brittany Amerika, yang berbeza dari segi pengakuran dan warna lapis bulu yang diterima. Brittany Perancis digunakan untuk burung tanah tinggi dan arnab sementara brittany Amerika digunakan hanya untuk pemburuan burung tanah tinggi.

Sejarah
Nama "brittany" diterbitkan sempena rantau Bretagne () di Perancis barat laut yang merupakan asal usul anjing ini. Imej anjing berwarna jingga dan putih mirip brittany yang memburu dan mengutip buruan pertama kali dilihat pada dewangga dan lukisan dari abad ke-17. Catatan bertulis dan tentu sah pertama tentang brittany berasal daripada perihal perburuan yang ditulis oleh Reverend Davies pada tahun 1850. Beliau memerihalkan perburuan dengan anjing kecil "berekor kontot" yang menuding dan merupakan anjing pengutip cemerlang. Pada sekitar masa sama, brittany moden dikhabarkan telah dibiakbakakan dengan pengawanan dengan seter Inggeris.

Brittany pertama kali diiktiraf sebagai baka pada tahun 1907 apabila seekor jantan jingga dan putih bernama Boy didaftarkan di Perancis. Hasilnya, piawaian pertama dirangka pada tahun sama. Amerika mengiktiraf brittany pada tahun 1931 dan baka ini diluluskan oleh American Kennel Club pada tahun 1934. Pada tahun 1982, unsur "spaniel" secara rasmi digugurkan daripada namanya.

Perihal

Penampilan
Brittany ialah anjing dengan kepala jenis spaniel, ekor kontot, dan penampilan gempal.

Kebanyakan brittany lahir dengan ekor panjang yang kemudiannya dipotong sehingga sepanjang , namun kadang-kadang lahir dengan ekor pendek.

Warna lapis bulu baka ini berbeza-beza: lapis bulu jingga dan putih atau hati dan putih ialah yang paling lazim pada brittany Amerika; warna lain termasuk jingga kemerah-merahan dan hati kemerah-merahan, kesemuanya dapat diterima dalam gelanggang pertunjukan. Piawaian brittany Amerika menetapkan triwarna dengan hati, jingga, dan putih yang dapat diterima dengan peletakan warna sangat spesifik. Brittany Perancis juga terdapat dengan warna putih dan hitam.

Saiz
Brittany ialah anjing bersaiz sederhana dengan susur galur Amerika (setinggi  pada paras kelasa menurut piawaian AKC yang diterima pakai pada tahun 1990) yang cenderung lebih besar dan mempunyai kepala lebih gempal berbanding dengan susur galur Perancis (setinggi ) dan betinanya berada di hujung bawah. Brittany bertubuh elok dan sihat mengekalkan berat antara  bergantung pada ketinggian. Pada umumnya, brittany adalah lebih kecil daripada seter tetapi bertungkai lebih panjang daripada spaniel.

Jenis
Ramai pembiak baka membezakan antara brittany "Amerika" dengan anjing jenis "Perancis". Walaupun pada umumnya diiktiraf sebagai subset bagi baka sama, terdapat perbezaan yang dapat dikecam antara kedua-duanya. "Brittany Amerika" telah dibiakbakakan untuk menjadi biasanya lebih besar daripada "brittany Perancis".

Perangai
Brittany pada asalnya dibiakbakakan sebagai anjing pemburu dan terkenal kerana mudah dilatih dan bersifat manis. Baka ini pada umumnya lebih sensitif terhadap pembetulan berbanding dengan pemburu lain dan pembetulan kasar kerap tidak diperlukan.

Kesihatan
Sebuah kajian Perancis tahun 2015 mendapati purata jangka hayat sebanyak 12.6 tahun. min=11.34 ± 4.28 median=12.58 Sebuah kajian United Kingdom tahun 2024 pula mendapati purata jangka hayat sebanyak 11.1 tahun untuk baka ini berbanding dengan purata 12.7 tahun untuk baka tulen dan 12 tahun untuk baka silang.

Sebuah kajian Amerika Utara yang melibatkan lebih daripada sejuta ekor anjing mendapati bahawa brittany cenderung terhadap displasia pinggul dengan 4.22% brittany yang menghidap displasia pinggul berbanding dengan 3.52% secara keseluruhan. Sebuah lagi kajian Amerika Utara yang meneliti lebih daripada 250,000 catatan siku mendapati bahawa brittany mempunyai kadar ke-14 paling rendah bagi displasia siku daripada 60 baka dengan 1.7% brittany yang menghidap displasia siku.

Sebuah kajian Amerika Utara mendapati bahawa brittany mempunyai insiden paling tinggi bagi glaukoma berbanding dengan anjing lain dengan 0.95% brittany yang menghidap glaukoma berbanding dengan 0.89% secara keseluruhan.

Lihat juga
 Senarai baka anjing

Catatan

Rujukan

Kategori:Baka anjing
Kategori:Baka anjing berasal dari Perancis
Kategori:Baka FCI
Kategori:Gundog
Kategori:Anjing penuding